Drie Namibiërs vas oor vier olifanttande - Misdaad - Republikein
Monday, May 20th, 09:03:20
Drie Namibiërs vas oor vier olifanttande
Drie Namibiese mans (48, 33 en 29) is Dinsdagoggend met vier olifanttande by 'n vulstasie op Otjiwarongo betrap.
Volgens die Namibiese polisie se woordvoerder in die Otjozondjupa­streek, ao. Maureen Mbeha, is die drie verdagtes omstreeks 06:30 met die olifanttande in hul besit in hegtenis geneem.
WOU IVOOR VERKOOP
“Die vier olifanttande is in 13 stukkies opgesny en was in 'n sak weggesteek,” het Mbeha Dinsdag aan Republikein gesê
“Die polisie het die mans betrap toe hulle die ivoor by die ­vulstasie aan 'n koper in die dorp wou verkoop.” Mbeha sê die drie verdagtes sal vandag in die landdroshof op Otjiwarongo op klagte van die onwettige besit van en handel in beskermde wildspesies verskyn.